### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA DD

Hvad vil vi gerne opnå? Hvorfor stilles forslaget?

Danmarksdemokraterne har tidligere fået gennemført, at tre letbanestationer i oplandet fik opsat videoovervågning. I [adresse] er stationerne allerede dækket, og nu skal turen komme til de letbanestationer i oplandet, som stadig står uden videoovervågning.

Samtidig skal overvågningen udvides til også at dække cykelparkeringsområder ved alle stationer.

Det skal mindske cykeltyverier og øge trygheden for borgere, der kombinerer cykel og letbane som en del af hverdagsmobiliteten.

Forslaget er i direkte tråd med Indsats #30 i [adresse] om byrumskvalitet og tryghed langs Letbanens Etape 1. Her er det netop målet at forbedre stationsmiljøer og rejseoplevelsen, og der peges som den politiske aftale specifikt på videoovervågning som et redskab.

Regeringen har afsat en pulje på 8,6 mio. kr. til kommuner, der vil opsætte kameraer på utrygge steder. Puljen bør søges som medfinansiering, så vi hurtigt og effektivt kan sikre stationsmiljøerne i hele kommunen.

Derfor foreslår Danmarksdemokraterne

1) At der afsættes midler til opsætning af videoovervågning ved de letbanestationer i oplandet, der endnu ikke er dækket, samt ved cykelparkeringsområder ved alle stationer, med medfinansiering fra statens tryghedspulje og i overensstemmelse med Mobilitetsplanens Indsats #30.

Robin Mathiasen

Byrådsmedlem, Danmarksdemokraterne

[adresse] d. 11. juni 2025.